CELEX: 62010CN0116
Language: mt
Date: 2010-03-03 00:00:00
Title: Kawża C-116/10: Talba għal deċiżjoni preliminari mressqa mill-Cour de cassation du Grand Duché de Luxembourg (il-Lussemburgu) fit- 3 ta’ Marzu 2010 — L-Istat tal-Gran Dukat tal-Lussemburgu, Administration de l’enregistrement et des domaines vs Pierre Feltgen (kuratur fil-proċedura ta’ falliment ta’ Bacino Charter Company SA), Bacino Charter Company SA

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/33
            
         Talba għal deċiżjoni preliminari mressqa mill-Cour de cassation du Grand Duché de Luxembourg (il-Lussemburgu) fit-3 ta’ Marzu 2010 — L-Istat tal-Gran Dukat tal-Lussemburgu, Administration de l’enregistrement et des domaines vs Pierre Feltgen (kuratur fil-proċedura ta’ falliment ta’ Bacino Charter Company SA), Bacino Charter Company SA
   (Kawża C-116/10)
   2010/C 113/52
   Lingwa tal-kawża: il-Franċiż
   
      Qorti tar-rinviju
   
   Cour de cassation du Grand Duché de Luxembourg
   
      Partijiet fil-kawża prinċipali
   
   
      Rikorrenti: L-Istat tal-Gran Dukat tal-Lussemburgu, Administration de l’enregistrement et des domaines
   
      Konvenuti: Pierre Feltgen (kuratur fil-proċedura ta’ falliment ta’ Bacino Charter Company SA), Bacino Charter Company SA
   
      Domanda preliminari
   
   Jistgħu servizzi mogħtija mill-proprjetarju ta’ bastiment li jipprovdih bi ħlas, flimkien ma’ ekwipaġġ, għad-dispożizzjoni ta’ persuni fiżiċi għall-finijiet ta’ vjaġġi ta’ divertiment fl-ibħra miftuħa għall-klijenti tagħhom, jiġu eżentati skont l-Artikolu 15(5) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (1), jekk dawn is-servizzi huma kkunsidrati fl-istess ħin kemm bħala kiri ta’ bastiment u kif ukoll bħala servizz ta’ trasport?
   
      (1)  ĠU Edizzjoni Speċjali bil-Malti, Kapitolu 9, Vol. 1, p. 23.